Ala asiantuntijaksi — Aku Kopakkala\nKhan A, Faucett J, Lichtenberg P, Kirsch I, Brown WA (2012) A Systematic Review of Comparative Efficacy of Treatments and Contr\nPsykiatri Marja Vihervaara kertoi haastattelussa tilanteesta lääkärin kannalta, joka helposti nojaa lääketehtaiden markkinointiviestintään. Loppulausekin lämmitti: "- Julkisuudessa on esimerkiksi väitetty, ettei psykologilla voi olla kantaa masennuksen lääkehoitoon. Miksei voi? Jos jokainen lääkäri on markkinointikoneiston opettama, on herätyksen tultava tarvittaessa ammattikuntamme ulkopuolelta."\nSamana päivänä ilmestyi erinomainen lääkäriliiton ja THL:n asiantuntijoiden kantoja valottava artikkeli, joka käsitteli lääkäreiden ja lääketeollisuuden outoa symbioosia. Siinä myös arvioitiin virheellisen lääkemarkkinoinnin yhteiskunnalle tuottamia välittömiä kuluja.\nRobert Whitaker korosti alkusyksyn seminaarissa tiedetoimittajille, että lääketieteen alan toimittajan tulisi perehtyä tutkimuksiin ja niiden raakadataan voidakseen kirjoittaa jotain aidosti merkityksellistä. Tämä vaatimus tuntuu ankaralta. Eräs toimittaja totesikin, että kun joka päivä pitää tehdä monta juttua, niin ei ole mahdollista muuta kuin tuottaa tekstiä tiedotteista.\nOlen kuitenkin Whitakerin kanssa samaa mieltä. Jokaisen tulisi alkaa aiheen asiantuntijaksi. Miljoona ihmistä syö Suomessa mieleen vaikuttavia reseptituotteita vuosittain. Melkein yhtä monelle muulle niitä tarjotaan, jotka kuitenkin kieltäytyvät. Jokaisen lähipiirissä niitä liikkuu. Ellei sinulle vielä ole tarjottu, älä masennu...\nSuoraan syväasiantuntijuuteen vie seuraavaan poikkeukselliseen tutkimuskatsaukseen perehtyminen. Yhteen taulukkoon sisältyy hyvin paljon tietoa. Aikaa siihen paneutumiseen menee muutama minuutti, mutta siitäpä aukeaakin vastaus hyviin moniin mysteereihin. ("Ystäväni selvästi hyötyi lääkkeistä eli turha puhua ettei ne olisi hyviä")\nArvovaltainen tutkijaryhmä keräsi tiedon kaikista vertailukelpoisista julkaistuista tutkimuksista, jotka oli tehty. Kysymys oli kuinka monta prosenttia masennusoireet vähenevät milläkin menetelmällä.\n- eri hoitojen yhdistelmät\n- vaihtoehtoiset menetelmät (rentoutuminen, akupunktio, liikunta)\n- lume (pilleri joka ei sisällä mitään vaikuttavaa ainetta)\n- hoidon odotuslistalla olo\n- kontrolli interventioita, eli toimia joilla ei odotettu olevan aktiivista hoidollista vaikutusta (varovainen venyttely, akupunktio "vääriin pisteisiin" jne.)\nTaulukossa on punaisella pylväällä merkitty tutkimusvaikutukset kun osallistujat tiesivät mitä tutkittiin, sinisellä kun kyseessä oli sokkotutkimus. Pelkkiin sinisiin pylväisiin kannattaa keskittyä ensin. Pylvään korkeus kertoo oireiden vähentymisen osuuden kyseisellä menetelmällä. Oikealla vihreällä on lääketeollisuuden USA:n lääkevalvontaviranomaiselle toimittamien tutkimusten tulokset\n- klikkaa oikealla ylhäällä näkyvää taulukkoa, kiitos -\nTulos lyhyesti: Millä tahansa aktiivisella hyväntahtoisella hoidolla saadaan keskimäärin runsaan 40% vähennys oireisiin. Myös lume eli placebo ja kontrolli- interventiot menestyivät siinä kuin muutkin menetelmät-\nPaljon hyviä hoitotapoja\nKuvasta selviää, että masennuksen Käypähoito- suosituksen viesti "masennuslääkkeet ovat kiistatta vaikuttavaa masennuksenhoitoa" on totta. Saman toteamuksen voisi sanoa mistä tahansa menetelmästä. Lumeestakin ilman epäilystä. Lisäksi lääketeollisuus välttää julkaisemasta kielteisiä tutkimustuloksia, joten katsaus antanee turhan myönteisen kuvan mielialalääkkeiden tehosta.\nMasennuslääkkeiden - ainakin nykyään laajasti käytettyjen SSRI aineiden - mahdollinen hyöty oireiden vähentämisessä on siis korkeintaan saman suuruinen kuin kilpailevilla menetelmillä.\nKaikkiin aktiivisiin hoitoihin sisältyy lume-efekti toivon herätessä. Tutkimuksen aikana tapahtuu myös spontaania paranemista ja aktiivista omaehtoista työskentelyä elämänpulmien parissa.\nTässä vertailtujen menetelmien lisäksi on lukuisa joukko hyvin toimivia tapoja. Esim. mindfulness, vuorokausirytmin ajastus jne.\nEri hoitomuotojen käytännön valinnan tulisi perustua odotettavissa oleviin pitkäaikaisiin kokonaisvaikutuksiin. Päätöksen tulisi olla masentuneen itsensä tekemä, mahdollisimman kattavan tiedon pohjalta.\nTarkoittaako tämä sitä, että on samantekevää mitä menetelmää käytetään? Ei. Eri tapojen kokonaisvaikutukset kärsivän henkilön elämään ovat aivan erilaisia. Lääkkeet pärjäävät siinä vertailussa niin huonosti, että niiden tulisi jäädä sivurooliin hoitovalikossa.\nHoitotulokset voivat käytännön elämässä olla paljon paremmat kuin taulukon pohjalta voisi olettaa. Tärkeintä on masentuneen yksilöllisen tilanteen arviointi ja masennuksen laukaisseen pulmatilanteen ratkaisu.\nKoko tutkimus on luettavissa tässä.\nJani Toivanen 17.10.2014 18:48\nKoko ammattikunta on keskittyny yksittäisen potilaan aivokemiaan, kun pitäisi katsoa terapiaa ja psykologiaa myös yhteiskunnallisessa, kultturisessa mielessä. Terapiaympäristö, terapeuttinen kulttuuri?\nKuinka paljon se vaikuttaa että ympäristömme on täynnä manipuloivaa mainontaa, sen sijaan että olisi esim. aitoa taidetta ja viisautta ilman rahavoittotaka-ajatusta? Kuinka paljon se vaikuttaa että paasataan jatkuvasti markkinasta, rahasta ja suorittamisesta sen sijaan että elämästä ja rakkaudesta (ei pelkästään romanttisessa mielessä, vaan ymmärtämisestä ja välittämisestä)?\nTaisto Merilä 17.10.2014 22:05\nMasennus on hyvä asia - ei se muuten voisi olla.\nSiinä kannattaa kuunnella itseään; olla rohkea, ottaa oppinsa ja löytää uudet säännöt.\nSuurin ongelma on yhteiskunta ja sen psykiatria, jonka tavoitteena on lähinnä tehokkuus ja työkyky sen ehdoilla.\nJani Rantala 18.10.2014 12:51\nYritämme hoitaa masennusta mahdollisimman halvalla, oli se sitten lääkkeillä tai muilla keinoin. Valitettavan usein lääkehoito on se halvin vaihtoehto.\nKuitenkin, mielestäni meidän pitäisi julkisessa keskustelussa keskittyä enemmän masennuksen syihin. Nähdä ongelma laajemmassa viitekehyksessä. Miksi ihmiset masentuvat? Media ja politikot muovaavat kuvaa jatkuvasti suorittavasta, muuntautumiskykyisestä, potentiaalisesta ihmisestä, joka on valmis hektisen työelämän muutoksiin. Talouskasvua on saatava ja kestävyysvajekin uhkaa. Samalla työelämä muuttuu kokoajan raadollisemmaksi. Kilpailukykyä haetaan työntekijöiden oikeuksien ja etujen säästöissä. Työntekijät kilpailevat keskenään, eikä samanlaista vastakkainasettelua omistavan ja työtätekevän luokan välillä enää nähdä. Voidaan pohtia, kenen intresseissä on ollut tämän vastakkainasettelun piilottaminen.\nJos katsotaan aikajanaa, viimeinen vuosisata on ollut huimaa kehityksen aikaa. Entä jos nykyinen elämä kaikkine suorituspaineineen on vain liikaa ihmisille? Työelämä on hektistä ja alati muuttuvaa eikä perheen ja läheisten kanssa keritä viettämään aikaa. Se, että näin moni ihminen on masentunut on mielestäni oire nykyelämän oravanpyörän kiihtymisestä. Automaatio ja teollistuminen eivät ole tuoneet hyvinvointia tietyn pisteen jälkeen. Se on kääntynyt vain laskuun. Eikö koneiden pitänyt juuri korvata ihmistyötä, jotta jäisi enemmän vapaa-aikaa?\nOnko ihmisten sekä maapallon kestokyky tulossa vastaan tässä nykymenossa? Masennuslääkkeillä vain turrutetaan tähän menoon sopimattomat ihmiset pyörimään pyörän mukana. Mielestäni agendalle pitäisi saada keskustelua juuri syvistä syistä, miksi masennusta esiintyy kokoajan enemmän. Ei vain niin, että keksimme tehokkaampia hoitomuotoja, mutta ihmiset sairastuvat kokoajan enenevässä määrin.\nPetteri Sahinjoki 13.11.2014 13:32\nMasennuksen syy minun mielestäni on tässä :\nEmme pysty vastaamaan nykymaailman vaatimuksiin, saati selittämään tätä, tai omavoimaisesti parantamaan tätä. Tälle maailmalle emme ole ikinä ”tarpeeksi”. Olemme harvoin tämän maailman vaatimuksiin nähden tarpeeksi viisaita, rikkaita, kauniita, älykkäitä tms. kuka mitäkin. Siksi masennutaan.\nJos et edisty urallasi, tai ole jossain parempi kuin muut, ei siitä kannata ahdistua. Tämä maailma ei saa meistä koskaan kylliksensä. Tälle maailmalle (ja sen valtiaalle, eli perkeleelle) ei riitä mikään.\nTuossa ikivanhassa tekstissä sanotaan, että maailmassa on luonnostaan tarjolla vain itsetehostus tai egon tehostus, ulkonäkövaateet ja himojen tyydyttäminen.\nIhminen masentuu, koska harva pystyy noihin vaatimuksiin kuitenkaan vastaamaan. Masennus on siis jonkinlainen hengellinen ristiriita, johon nykypäivänä tarjotaan aivan vääriä lääkkeitä. Yritetään kehitellä vääriä ihmisen keksimiä järkiperäisiä ratkaisuja asioihin, jotka ovat arvo tai moraalikysymyksiä. Eli hengellisiä.\nPsykiatria-psykologia ja kristinusko ovat kilpailevia uskontoja, joilla ei ole mitään yhteistä. Psykologia muistuttaa itämaisia uskontoja, ja se on pettänyt koko yhteiskunnan. Parantavan uskon tilalle on tuotu ”positiivinen ajattelu” ja synnistä, helvetistä ja perkeleestä pelastumisen tilalle kuvitellut itsekasvu, itsearvostus, itsetäyttymys, itsekunnioitus, usko itseen, positiivinen minäkuva ja kaikenlaiset kilpailut. Nämä ovat itsepetosta. Usko itseen, omaan minään, on syrjäyttänyt uskon Jumalaan, johon ainoa tie on Kristus. Oppi luonnollisesta hyvyydestä on suoraan kristinuskoa vastaan ja saatanan ylistystä.\nJa kuinka monet tahot suosittelevatkaan ”hoitoa” tai lähettävät ”hoitoon”! Luotetaan, että ihmisen viisaus on suurempaa kuin Jumalan viisaus. Kuitenkin usko itseen ja kuviteltu itsekunnioitus johtaa vain pseudoeuforiaan, jonka vallassa koko Suomi on, niin että hirvittää katsoa.\nElämää ohjaavat Raamatun totuudet, eivät ihmisen tunteet tai tunteilut. Raamattu ei anna mitään sijaa psykiatrialle. Raamatun mukaan ongelmia tuottavat vain perkeleen toiminta, synti ja elimellinen sairaus. Raamattu ei tunne mitään ei-orgaanisia mielen sairauksia. Ei ole tilaa psykiatrialle.\nPsykiatria ja psykologia johtavat vain massiivisen vääriin päätelmiin ihmisestä ja hänen auttamisestaan.\nUsein ”masennuksen” syy on siis hengellinen/sielullinen. On tullut omantunnon tuskia eli moraalisia ristiriitoja tai muita elämän ongelmia, joita halutaan sulkea pois mielestä viinalla, psyykelääkkeillä tai muulla turruttavalla esim. television katselulla. Mutta näistä ei ole pakotietä.


Ducati 1000 GT Hieno Sport Classic 1 000 cm³ 2009 - Pirkkala - Moottoripyörä - Nettimoto\nKomea ja kysytty Sport Classic -malliston GT1000 alkuperäisillä sivulaukuilla. - Käyttöönotettu 2009 - Alkuperäiset pikakiinnitteiset sivulaukut - Ducati Performance/Termignoni -putket ja kartta - Vaihdenäyttö - Siisti ja hyvin pidetty/huollettu - Hyväkuntoiset Michelin Pilot Road 4 -renkaat - Uusi ja vielä asentamaton Andreani Cartridge Kit -jolla keulaan tulee täysin uudet sisukset sekä esijännityksen ja vaimennuksien säädöt (arvo 650 €) - Suomipyörä Tästä upea moderni klassikko alle sopurahaan. Kysy myös joustavia rahoitusvaihtoehtojamme. Moottoripyörät 500€ varausmaksulla kevääksi! Lopun kauppasummasta maksat tai rahoitat vasta keväällä. Ei kuluja talven ajalta!\nMittarilukema 31 130 km Toimituskulut 70 €\nDucati 1000 GT Hieno Sport Classic\nKomea ja kysytty Sport Classic -malliston GT1000 alkuperäisillä sivulaukuilla.\n- Alkuperäiset pikakiinnitteiset sivulaukut\n- Ducati Performance/Termignoni -putket ja kartta\n- Siisti ja hyvin pidetty/huollettu\n- Hyväkuntoiset Michelin Pilot Road 4 -renkaat\n- Uusi ja vielä asentamaton Andreani Cartridge Kit -jolla keulaan tulee täysin uudet sisukset sekä esijännityksen ja vaimennuksien säädöt (arvo 650 €)\nTästä upea moderni klassikko alle sopurahaan. Kysy myös joustavia rahoitusvaihtoehtojamme.\nNettimoto ID 2194986